ব্লগার অভিজিৎ রায়কে হামলার সময় সঙ্গে তাঁর স্ত্রী রাফিদা আহমেদ বন্যাও গুরুতর আহত হন৷ এখনও তিনি ঢাকা মেডিক্যাল কলেজ হাসপাতালে চিকিৎসাধীন আছেন৷ আলোচিত এই ব্লগারের নিহতের ঘটনায় টুইটারে নিন্দার ঝড় উঠেছে৷ বব্স-এর বাংলা ভাষার বিচার প্রখ্যাত আলোকচিত্রী শহীদুল আলম, নির্বাসিত লেখক তসলিমা নাসরিন, ব্লগার ইমরান এইচ সরকারসহ অনেকেই এই হত্যার তীব্র নিন্দা জানিয়েছেন, চেয়েছেন খুনিদের বিচার৷ ইংরেজিতে #অভিজিৎরায় এবং #জাস্টিসফরঅভিজিৎ হ্যাশট্যাগ ট্রেন্ড করছে বাংলাদেশে৷ এছাড়া লেখক-ব্লগার অভিজিৎ রায়ের হত্যাকাণ্ডের প্রতিবাদে উত্তাল হয়ে উঠেছে ঢাকা বিশ্ববিদ্যালয়৷ হত্যাকারীদের ২৪ ঘণ্টার মধ্যে গ্রেপ্তারের দাবিও জানানো হয়েছে৷